Region de Múrcia
La Region de Múrcia es una comunautat autonòma espanhòla uniprovinciala, situada dins lo sud-est de la peninsula Iberica entre Andalosia e la Comunautat Valenciana, e la còsta mediterranèa e Castelha-La Mancha. Sa capitala es la vila de Múrcia que es lo sieti daus organs institucionaus regionaus, fòra de l'Assemblada Regionala qu'a son sieti a Cartagena. 

Un terç de la populacion totala de la Region de Múrcia viu a Múrcia, sa capitala, e la region es la principala productora de frucha, legums e flors d'Euròpa. A daus vinhaus importants rasis los municipis de Bullas, Yecla e Jumilla qu'an 'na denominacion d'origina. Son clima es chaud e son territòri es semiarid quasi de pertot ; despiech de quò, son agricultura es tradicionalament d'irrigacion. Lo pueg pus naut de la region es lo pueg de Revolcadores () a Mortella.

Geografia fisica

Releu 

La Region se situa a l'extremitat orientala de las Cordilheras Beticas e es influenciada per son orografia. 'Quelas cordilheras es formada per las cordilheras Prebetica, Subbetica e la Penibetica (dau nòrd au sud).

Tradicionalament se considera que lo pueg de Revolcadores qu'aparten au massís dau mesme nom, es lo punt culminant de la Region de Múrcia emb 2027 m ; mas dins las mesuras de las darrieras mapas dau SNIG (Servici Nacionau d'Informacion Geografic d'Espanha) lo pueg de Revolcadores figura emb 1999 m e una cima dau mesme massís, un pauc mai au nòrd, es pus elevada : Los Obispos (Los Evesques) emb 2015 m d'altitud.  

Quasi 27% dau territòri murcian correspond au releu montanhós, 38% a de las deprecions entre las montanhas e a daus vaus e 35% a de las planas.

Climatologia 

La Region de Múrcia a un clima mediterraneu de tipe semiarid, emb daus iverns doç ( de mejana en decembre e genier) e daus estius chauds (emb daus maxima de ). La temperatura annuala mejana es de .

Emb de las precipitacions de 300 a  per an, la region a entre 120 e 150 jorns per an ente lo ciau es totalament esnautat. Abriu e octòbre son los mes emb lo mai de precipitacions.

La distància entre la mar e lo releu fai qu'existís 'na diferéncia termica entre la còsta e l'interior, subretot en ivern. 'Laidonc qu'en lo litorau las temperaturas son rarament en dessós de , dins las comarcas de l'interior despassan pas los  e lors precipitacions son pus importantas (d'aicinta ).

La vila de Múrcia a lo recòrd de temperatura dau segle XX en Espanha :  lo 4 de julhet de 1994. L'ivern de 2005 fuguet lo pus freg dempuei un brave temps e i a 'gut de las neus sus lo litorau murcian .

Idrografia 

Lo raseu idrografic de la Region es fach dau riu Segura e de sos afluents:
 Riu Mundo (que nais a Albacete), es lo que li pòrta lo mai de debit.
 Riu Alhárabe e son afluent, lo Benamor.
 Riu Mula.
 Riu Guadalentín, Sangonera o Reguerón (que nais denaut de Lorca, Múrcia).

Demai dins la region òm tròba l'estanh naturau lo mai grand d'Espanha : la laguna de la Mar Menora. Es una laguna d'aiga salada, situada rasis la Mar Mediterranèa. Sas caracteristicas especialas ecologicas e naturalas fan de la Mar Menora un luòc naturau unic e l'estanh d'aiga salada lo mai grand d'Euròpa. De forma semicirculara, es separat de la Mar Mediterranèa per 'na franja de sable de  de long e entre 100 e  d'ample, apelada La Manja de la Mar Menora. La laguna fuguet designada per las Nacions Unidas coma Zona Especialament Protegida d'Importància per la Mediterranea. Son litorau compta  de còsta ente se succedisson plajas d'aigas lindas e pauc prundas (la prundor maximala es pas superiora a ), e  de superficia.

Istòria

Demografia

Organizacion territoriala 

La region de Múrcia es devesida en 45 municipis. Mai d'un municipi fai mai de 1000 km²: per la superfícia, Lorca (1676 km²) es lo segond municipi d'Espanha après Cáceres, en Extremadura. Entau, la division daus municipis en pedanias es comuna. Lo municipi de Múrcia a 54 pedanias, dont beucòp son pus pobladas que los municipis de l'interior de la Peninsula Iberica. Lo municipi de Cartagena se devesís pas en pedanias mas en 24 deputacions.

Govèrn e administracion

Cultura

Gastronomia

Musica

Universitat

Lengas 
Lo castelhan o espanhòu es la lenga oficiala. Al nòrd-èst (dins lo Carxe) se parla catalan (valencian) mas a pas cap de reconeissença oficiala.

Festas

Torisme

Liams externes 

Pagina oficiala de la Comunautat Autonòma de la Region de Múrcia

Veire tanben